wickkiey/tamil-wikipedia-chunked huggingface dataset:
# கதை

## வேறு ஊடகங்களில்

### திரைப்படம்

- முதன் முதலில் இயக்கப்பட்ட பேட்மேன் திரைப்படம் பற்றி அதன் இயக்குநர் இரிம் பேடன், (Tim Burton) "த இடாக்கு நைற்று இறிற்றேண்சு" மற்றும் "த கில்லிங்கு சோக்கு" (ஆங்கிலம்: The Killing Joke, தமிழ்: கொலைசெய்யும் கேலி) ஆகிய வரைகதைகள் அப்படத்தின் இயக்கத்தில் செல்வாக்குச் செலுத்தின என்று கூறினார். கோர்ட்டோ மொல்ற்றீசில் (Corto Maltese) நிருபர் விக்கி வேல் (Vicky Vale) புகைப்படங்கள் எடுப்பது போன்ற காட்சிகள் இக்கதையிலிருந்து எடுக்கப்பட்டவையாகும். இத்திரைப்படத்தின் மூன்றாம் பாகமான, சோயல் சுமேசரால் (Joel Schumacher) இயக்கப்பட்ட "பேட்மேன் போறெவர்" (ஆங்கிலம்: Batman Forever, தமிழ்: எப்பொழுதும் பேட்மேன்) திரைப்படத்தில் பேட்மேன் உறோபினுக்கு, எதிரிகளைக் கொல்வதால் அமைதி கிடைக்காது என்று உணர்த்துவதும் இக்கதையிலிருந்து வந்த யோசனையாகும்.
- 2008 சேன் இடியாகோ சித்திரக்கதை மாநாட்டில் (San Diego Comic Con), சாக்கு சினைடரால் (Zack Snyder) வரைகதைகளை மூலமாகக் கொண்டு எடுக்கப்பட்ட திரைப்படங்கள் பற்றிய கேள்வியொன்றுக்கு "த இடாக்கு நைற்று இறிற்றேண்சு" மீதான பற்றே தனது திரைப்படங்களின் முதிர்ந்த தன்மைக்குக் காரணம் என்று கூறியிருந்தார். பேட்மேன் படங்களின் தயாரிப்பாளரான மைக்கல் இயூசிலன் (Michael Uslan) "த இடாக்கு நைற்று இறிற்றேண்சு" தொடர்பான ஒரு திரைப்படத்தைத் தயாரிக்க விருப்புத் தெரிவித்திருந்தார்.
- "த இடாக்கு நைற்று இறைசசு" (ஆங்கிலம்: The Dark Knight Rises, தமிழ்: இருண்ட மறவன் உதிக்கிறான்) திரைப்படத்தில் இக்கதையின் அம்சங்கள், குறிப்பாக ஓய்வுபெற்ற பேட்மேன் நீண்டகாலத்தின் பின்பு மீண்டும் கோதம் நகருக்குத் திரும்புவது போன்ற நிகழ்வுகள் பயன்படுத்தப்பட்டுள்ளன. மற்றொரு காட்சியில் பேட்மேன் ஒரு குற்றவாளிய்த் துரத்திச் செல்வதைக் காணும் ஒரு காவற்றுறை அதிகாரி மற்றொருவரிடம் "இன்றிரவு நீ ஒரு அற்புதத்தைப் பார்க்கப் போகிறாய் மகனே" என்று கூறுவது இக்கதையிலிருந்து எடுக்கப்பட்ட மற்றொரு நிகழ்வாகும். அத்துடன் இக்கதையில் பேட்மேன் தனது முறிந்த கைக்கு இயந்திர அமைப்பின் உதவிய நாடுவது போல போல இதில் பேட்மேன் தனது சேதமடைந்த காலுக்கு உதவியாகப் பொறிகளாலான அமைப்பைப் பயன்படுத்துகிறார். மேலும் பேட்மேன் இதிலும் தான் இறந்து விடுவதாகப் பிறரை நம்பவைத்துத் தனது பதவியை வேறொருவருக்கு வழங்குகிறார்.
- "த இடாக்கு நைற்று இறிற்றேண்சு" எனும் இரண்டு பாகங்களைக் கொண்ட அசைவூட்டத் திரைப்படத்தை இடீசீ மகிழ்கலையகம் (DC Entertainment) தயாரித்தது. இதன் முதற்பாகம் இறுவட்டு (DVD) மற்றும் புளூறேயில் (Bluray), செப்டம்பர் 25, 2013இல் வெளியிடப்பட்டது. இரண்டாம் பாகமானது சனவரி 29, 2013இல் வெளிவந்தது. இத்திரைப்படத்தில் பீற்றர் வெலர் (Peter Weller), மைக்கல் எமேசன் (Michael Emerson) முறையே பேட்மேன், சோக்கர் கதாபாத்திரங்களுக்குக் குரல்கொடுக்கின்றனர்.
- 2013இல் வெளிவந்த "மேன் ஒப் சுடீல்" (ஆங்கிலம்: Man of Steel, தமிழ்: உருக்கினாலானவன்) இன் தொடர்ச்சியான "பேட்மேன் வீ சூப்பர்மேன்: இடான் ஒப் சசுரிசு" (ஆங்கிலம்: Batman V Superman: Dawn of Justice, தமிழ்: பேட்மேன் வீ சூப்பர்மேன்: நீதியின் விடியல்) பேட்மேன் மற்றும் சூப்பர்மேன் வெள்ளித்திரையில் சந்திக்கவுள்ள முதற்றிரைப்படமாகும். இது "த இடாக்கு நைற்று இறிற்றேண்சு"வை உதாரணமாகக் கொண்டு வெளிவரும் அனால் முற்றிலும் அசலான திரைப்படம் என்று அதன் இயக்குநர் சாக்கு சினைடர் தெரிவித்துள்ளார்.
# கதை

## வேறு ஊடகங்களில்

### விற்பனைப் பொருட்கள்

1996இல் இதன் பத்தாவது ஆண்டுப் பூர்த்தியின் நினைவாக, இடீசீ நிறுவனம் தடித்த மற்றும் மெல்லிய அட்டைகளைக் கொண்ட இதழை மீள்வெளியீடு செய்தது. நான்காவது இதழிற்காகப் பிராங்கு மில்லர் எழுதிய ஆரம்பக் கதையையும் சித்திரங்களையும் இது உள்ளடக்கியது. அத்துடன் மில்லரின் ஓவியங்கள், விமர்சனங்கள் மற்றும் சிறிய சுவரொட்டிகள் அடங்கிய அட்டை முதலியவற்றுடன் மட்டுப்படுத்தப்பட்ட எண்ணிக்கையிலான ஒரு இதழும் வெளியிடப்பட்டது. 2004இல் இடீசீ நிறுவனம் "த இடாக்கு நைற்று இறிற்றேண்சு" கதாபத்திரங்களின் (பேட்மேன், உறொபின், சூப்பர்மேன், சோக்கர்) உருவச்சிலைகளை விற்றது. பிற்பாடு 48 பக்கங்களைக் கொண்ட முதலாவது இதழின் மீள்பதிப்பும், கதையைப் பிரதிபலிக்கும் பேட்மேன் மற்றும் சோக்கர் உருவச்சிலைகள் அடங்கியதுமான பரிசுப்பொதியும் வெளியிடப்பட்டது. 203இல் மாற்றெல் (Mattel) நிறுவனம் பேட்மேன் அன்லிமிட்டடு (Batman: Unlimited) உருவச்சிலைகளின் ஒரு பாகமாக "த இடாக்கு நைற்று இறிற்றேண்சு" பேட்மேனின் உருவச் சிலையையும் வெளியிட்டது.
# கதை

## வேறு ஊடகங்களில்

### நிகழ்பட ஆட்டங்கள்

"பேட்மேன் ஆக்கம் சிற்றி" (Batman: Arkham City) எனும் நிகழ்பட விளையாட்டில் "த இடாக்கு நைற்று இறிற்றேண்சு" பேட்மேனாக விளையாட வகைசெய்யும் தரவிறக்ககூடிய உள்ளடக்கமொன்று வெளியிடப்பட்டது. இதன் முந்தைய பாகமாக வெளிவந்த "பேட்மேன்: ஆக்கம் ஒரிசின்சு" (Batman: Arkham Origins) விலும் இவ்வாறு விளையாடக் கூடியதாக உள்ளபோதிலும், தரவிறக்குவதனூடாக அல்லாது பலர் சேர்ந்து விளையாடும் பகுதி மூலம் இதைப் பெறலாம். மற்றுமொரு தரவிறக்கம் 2015இன் "இலீகோ பேட்மேன் 3: பியண்டு கோதம்" (Lego Batman 3: Beyond Gotham) விளையாட்டில் உள்ளது.
# கதை

## வேறு ஊடகங்களில்

### வரைகதைகள்

- சிமோல்வில் (Smallville) தொலைக்காட்சித் தொடரின் தொடர்ச்சியாக வெளிவந்த பேட்மேன் அன்டு நைற்றுவிங்கு (Batman and Mightwing) வரைகதையில் மியூற்றன்று அமைப்பினர் எதிரிகளாக வருகின்றனர்.
- இடீசீயின் பதிப்புக்களுள் ஒன்றான "த நியூ 52"வின் (The New 52) 19ஆவது பேட்மேன் அன்டு உறொபின் (Batman and Robin) இதழில் காரீ கெல்லி தோன்றுகிறார். இவர் இதில் ஒரு கல்லூரி மாணவியாகவும், மறைந்த இடேமியன் வெய்னின் நாடகப் பயிற்றுவிப்பாளருமாக வருகிறார். "த இடாக்கு நைற்று இறிற்றேண்சு"வில் தான் அணியும் உறொபின் ஆடையை இவர் கலோவீன் (Halloween) ஆடையாக அணிவது சிறப்பம்சமாகும்.
- கெவின் சிமித்து (Kevin Smith) மற்றும் வோல்ற்று பிளனகன்-ஆல் (Walt Flanagan) எழுதப்பட்ட "பேட்மேன் த வைடினிங்கு கைர்" (Batman: the Widening Gyre) எனும் வரைகதையில் இளவயதான பாத்தலோமியோ வோல்பர் தோன்றுகிறார்.
# கதை

## உசாத்துணைகள்

- Daniels, Les. Batman: The Complete History. Chronicle Books, 1999.
# தஞ்சைப் பெரியகோயில் (நூல்)

**தஞ்சைப் பெரியகோயில்** வி.அ.இளவழகன் எழுதிய நூலாகும். பெரிய கோயிலைப் பற்றி அமைந்துள்ள இந்நூலில் கேள்வி பதில் வடிவில் 545 வினாக்கள் எழுப்பப்பட்டு வரலாற்றுரீதியாக பன்முக நோக்கில் மறுமொழியுடன் விவாதிக்கப்பட்டுள்ளது. விடை தேடும் வினாக்களாக 50 வினாக்கள் ஆசிரியரால் எழுப்பப்பட்டுள்ளன.
# தஞ்சைப் பெரியகோயில் (நூல்)

## அமைப்பு

இந்நூல் 25 தலைப்புகளையும், படங்களையும் கொண்டுள்ளது.  
'தஞ்சைப் பெரிய கோயில்', நூல், (இரண்டாம் பதிப்பு, 2015; பூங்கொடித்தாமரை வெளியீட்டகம், 425/209 புட்பம் குடியிருப்பு, அருளானந்த நகர்10ஆம் தெரு, தஞ்சாவூர்)
# செயற்கைத் தனிமம்

வேதியியலில் **செயற்கைத் தனிமம்** (*synthetic element*) என்பது பூமியில் இயற்கையாகக் காணப்படாமல் செயற்கை முறையில் மட்டுமே தயாரிக்க இயல்கின்ற தனிமம் ஆகும். இதுவரையில் 20 செயற்கைத் தனிமங்கள் உருவாக்கப்பட்டுள்ளன. அணு எண் 99 முதல் 118 வரையிலான தனிமங்கள் இவ்வாறு உருவாக்கப்பட்ட தனிமங்களாகும். இவை யாவும் நிலைப்புத்தன்மை குறைந்தவையாகவும் சிலநூறு நுண்ணொடிகள் முதல் ஓராண்டு வரையிலான அரைவாழ்வுக் காலம் பெற்றவையாகவும் உள்ளன.  
இவை தவிர வேறு ஒன்பது தனிமங்கள் முதலில் செயற்கையாகத் தயாரிக்கப்பட்டன. ஆனால், பின்னாளில் அவை இயற்கையிலேயே அரிதாகக் காணப்படுவது கண்டுபிடிக்கப்பட்டது. அவற்றில் குறிப்பாக 1940ஆம் ஆண்டில் உருவாக்கப்பட்ட புளூட்டோனியம், அணுகுண்டு மற்றும் அணுக்கரு உலை போன்ற பயன்பாடுகளின் காரணமாக எளிய மாந்தருக்கும் அறியப்பட்ட தனிமமாக உள்ளது.
# செயற்கைத் தனிமம்

## பண்புகள்

செயற்கைத் தனிமங்கள் கதிரியக்கத் தன்மை கொண்டவையாகவும் விரைவாகச் சிதைவடைந்து பாரங் குறைந்த தனிமங்களாக மாறிவிடக் கூடியவையாகவும் உள்ளன. இவற்றின் அரைவாழ்வுக் காலம் பூமியின் வயதோடு ஒப்பிடுகையில் குறைவாக உள்ளது. இவை நூறு கோடி ஆண்டுகளுக்கு முன்பே பூமியில் தோன்றியிருக்கலாம். பூமி தோன்றியபொழுது காணப்பட்டதாகக் கருதப்படும் தனிமங்கள் இன்று வரை சிதைவடைந்தபடியே உள்ளன. அணுகுண்டுகள் அல்லது அணுச்சோதனைகளில் ஈடுபடும் அணுக்கரு உலைகளிலும் அணுக்கருப் பிணைவு அல்லது நொதுமி ஈர்ப்புச் செயல்கள் வழியாகத் தோன்றும் துகள் முடுக்கிகளிலும் மட்டும் இத்தகைய செயற்கைத் தனிமங்களின் அணுக்கள் காணப்படுகின்றன.  
பூமியின் மேலோடு, வளிமண்டலத்தில் காணப்படும் இயற்கை ஓரிடத்தான்களின் கணக்கிடப்பட்ட நிறைச் சராசரியின் அடிப்படையில் இயற்கை வாழ்வுக்கான அணுநிறை காணப்படுகின்றது. செயற்கைத் தனிமங்களைப் பொருத்த வரையில் அவை தயாரிக்கப்படும் தொகுப்பு முறைகளைச் சார்ந்தே ஓரிடத்தான்கள் உள்ளன. எனவே, இயற்கையில் காணப்படும் ஓரிடத்தான்கள் என்ற கருத்து பொருளற்றதாக இருக்கிறது.  
ஆகவே, நிலையான ஓரிடத்தான்களின் அணுக்கருவில் உள்ள துகள்களின் மொத்த எண்ணிக்கை (நேர்மின்னிகளினதும் நொதுமிகளினதும் மொத்த எண்ணிக்கை) செயற்கைத் தனிமங்களின் சாரணுத் திணிவாகக் கொள்ளப்படுகிறது. அதாவது, நீண்ட அரைவாழ்வுக் காலம் கொண்ட ஓரிடத்தானின் அணுக்கருவில் உள்ள துகள்களின் மொத்தம் அடைப்புக் குறிக்குள் பட்டியலிடப்பட்டு சாரணுத் திணிவாகக் கருதப்படுகிறது.
# செயற்கைத் தனிமம்

## செயற்கைத் தனிமங்களின் பட்டியல்

இங்குத் தரப்பட்டுள்ள தனிமங்கள் பூமியில் இயற்கையாகக் காணப்படாதவை ஆகும். அனைத்தும் யுரேனியப் பின் தனிமங்களாகும். அணு எண் 99 மற்றும் அதைத் தொடர்ந்தவைகள்.  
| தனிமத்தின் பெயர் | வேதியியல்
குறியீடு | அணு
எண் | உறுதியான முதல்
தொகுப்பு |
| --- | --- | --- | --- |
| ஐன்ஸ்டைனியம் | Es | 99 | 1952 |
| பெர்மியம் | Fm | 100 | 1952 |
| மெண்டலீவியம் | Md | 101 | 1955 |
| நொபிலியம் | No | 102 | 1966 |
| லாரன்சியம் | Lr | 103 | 1961 |
| இரதர்ஃபோர்டியம் | Rf | 104 | 1966 (உருசியா), 1969 (அமெரிக்கா) * |
| தூப்னியம் | Db | 105 | 1968 (உருசியா), 1970 (அமெரிக்கா) * |
| சீபோர்கியம் | Sg | 106 | 1974 |
| போரியம் | Bh | 107 | 1981 |
| ஆசியம் | Hs | 108 | 1984 |
| மெய்ட்னீரியம் | Mt | 109 | 1982 |
| டார்ம்சிட்டாட்டியம் | Ds | 110 | 1994 |
| இரோயன்ட்கெனியம் | Rg | 111 | 1994 |
| கோப்பர்நீசியம் | Cn | 112 | 1996 |
| உன்னுன்டிரியம் | Uut | 113 | 2003 |
| பிளெரோவியம் | Fl | 114 | 1999 |
| உன்னுன்பென்டியம் | Uup | 115 | 2003 |
| லிவர்மோரியம் | Lv | 116 | 2000 |
| உனுன்செப்டியம் | Uus | 117 | 2010 |
| அனனாக்டியம் | Uuo | 118 | 2002 |
| * *கண்டுபிடிப்பு பகிர்ந்துகொள்ளப்பட்டது.* | } |  |  |
# செயற்கைத் தனிமம்

## செயற்கைத் தனிமங்களின் பட்டியல்

### வழக்கமாக தொகுப்புமுறையில் தயாரிக்கப்படும் செயற்கைத் தனிமங்கள்

அணு எண் 1 முதல் 98 வரையில் உள்ள அனைத்து தனிமங்களும் குறைந்த பட்சம் அரிதாகவாவது பூமியில் காணப்படுகின்றன. ஆனால் இங்கு தரப்பட்டுள்ள தனிமங்கள் வழக்கமாகத் தொகுப்பு முறையில் மட்டுமே தயாரிக்கப்படுகின்றன.இயற்கையிலேயே காணப்பட்டாலும் பிரான்சியம் தவிர மற்ற தனிமங்கள் யாவும் தொகுப்புமுறையின் போதே கண்டுபிடிக்கப்பட்டன.  
| தனிமத்தின் பெயர் | வேதியியல்
குறியீடு | அனு
எண் | உறுதியான முதல்
கண்டுபிடிப்பு |  |
| --- | --- | --- | --- | --- |
| டெக்னீசியம் | Tc | 43 | 1936 |  |
| புரோமெத்தியம் | Pm | 61 | 1945 |  |
| பிரான்சியம் | Fr | 87 | 1939 |  |
| நெப்டியூனியம் | Np | 93 | 1940 |  |
| புளூட்டோனியம் | Pu | 94 | 1940 |  |
| அமெரிசியம் | Am | 95 | 1944 |  |
| கியூரியம் | Cm | 96 | 1944 |  |
| பெர்க்கிலியம் | Bk | 97 | 1949 |  |
| காலிபோர்னியம் | Cf | 98 | 1950 | } |
# ஊற்று எழுதுகோல்

**ஊற்று எழுதுகோல்** (fountain pen) என்பது காகிதத்தில் எழுதப் பயன்படும் ஓர் எழுதுகோல் ஆகும். இதன் முன்னோடி எழுதுகோல் நனை எழுதுகோல் (*Dip Pen*) ஆகும். நனை எழுதுகோலில் எழுத அடிக்கடி எழுதுகோலை மையில் நனைக்கவேண்டி இருந்தது. இது சிரமத்தைத் தந்ததால் 1884ஆம் ஆண்டில் எல். ஈ. வாட்டர்மேன் என்ற அமெரிக்கர் இந்தப் புதிய முறையைக் கண்டுபிடித்தார். இதில் உள்ள குப்பியில் நீரை ஆதாரமாகக் கொண்ட மையை நிரப்பி அங்கிருந்து மையை எழுதுகோலின் முனைக்குக் கொண்டுவருவது தான் இந்தப் புதிய முறை. இதன் முனையில் உலோகத்தாலான முள் (*Nib*) பொருத்தப்பட்டிருக்கும். இம்முள்ளின் நடுவில் ஒரு சிறிய பிளவு இருக்கும். இப்பிளவில் தந்துகிக் கவர்ச்சியின் காரணமாக மை தாளினை அடைந்து எழுதப் பயன்படுகிறது.
# ஊற்று எழுதுகோல்

## முள்

ஊற்று எழுதுகோலின் முனையில் உள்ள முள் துருபிடிக்காத எஃகு அல்லது தரங்குறைந்த தங்கப்பூச்சுக்கொண்டு இந்த முள் தயாரிக்கப்படுகிறது. இந்த முள்ளைக் காகிதத்தின் மீது அழுத்தி எழுதுவதால் நீண்ட காலம் உழைக்கவேண்டி பிளாட்டினம் போன்ற உலோகத்தை உருக்கி அதில் இந்த முள்ளின் முணையை முக்கி எடுத்து வலிமை கூட்டுகிறார்கள்.
# நேமிநாதர்

**நேமிநாதர்** (Neminatha) (சமசுகிருதம்: नेमिनाथ), சமண சமயத்தின் 22-வது தீர்த்தங்கரர் ஆவர். சமண சமயக் கருத்துக்களின்படி, நேமிநாதர் சித்தராக வாழ்ந்தவர். உலக போகங்களை துறந்து விடுதலை அடைந்தவர். சமுத்திரவிஜயன் – சிவாதேவி இணையருக்கு, யாதவ குலத்தில், சௌரிபுரம் எனும் துவாரகையில் பிறந்தவர்.
# குறிப்பான் எழுதுகோல்

கள்]]
**குறிப்பான் எழுதுகோல்** ( marker pen, fineliner, marking pen, felt-tip marker, felt-tip pen, flow) (ஆஸ்திரேலியாவில் marker அல்லது texta ) (இந்தியாவில் sketch pen ) என்பது ஒரு எழுதுகோல் ஆகும். இது சற்று தடிமனாக எழுதக்கூடியது. இதனுள்ளே இதற்கான மை இருக்கக்கூடியது. இதன் முனையில் அழுத்தப்பட்ட இழைகளால் ஆன எழுது முனை இருக்கும்.
# குறிப்பான் எழுதுகோல்

## வரலாறு

லீ நியூமன் என்ற பெயரில் ஓருவகை குறிப்பான் எழுதுகோல் 1910இல் காப்புரிமை பெறப்பட்டிருந்தது. பெஞ்சமின் பஸ்கட்ச் என்பவர் ஒரு "ஊற்றி வர்ணத்தூரிகைக்கு" 1926இல் காப்புரிமை பெற்றிருந்தார். இந்த வகையான குறிப்பான்கள் விற்பனை மூலம் பிரபலமானது. இவையே தற்கால குறிப்பான்களுக்கு முன்னோடியாகும்.
# குறிப்பான் எழுதுகோல்

## நிரந்தர குறிப்பான்கள்

நிரந்தர குறிப்பான்கள் என்பவை அழியாத தன்மை உடையவையாகும் இக்குறிப்பான்கள் கண்ணாடி, நெகிழி, கல், மரம், உலோகம் ஆகியவற்றில் எழுதும் வகையில் இருக்கும்.
# குறிப்பான் எழுதுகோல்

## தற்காலிக குறிப்பான்கள்

தற்காலிக குறிப்பான்கள் என்பவை எளிதாக அழியக்கூடிய மையைக் கொண்டவை ஆகும். இவ்வகை குறிப்பான்கள் பெரும்பாலும் வெள்ளைப் பலகையில் கற்பித்தல் சார்ந்த இடங்களில் பயன்படுத்தப்படுபவை.
# மல்லிநாதர்

**மல்லிநாதர்** (Māllīnātha) ( *Māllīnāth* or *Mālliṇāha* or "Lord Jasmine") சமண சமயத்தின் 19வது தீர்த்தங்கரர் ஆவார் சமண சமய கருத்துக்களின்படி, மல்லிநாதர் கர்மத்தளையிலிருந்து விடுப்பட்டு துறவறம் பூண்டு சித்த புருசன் ஆனவர். சுவேதாம்பர சமணர்கள் மல்லிநாதரை பெண் தீர்த்தாங்கரர் பெயரில் மல்லிபாய் என்று குறிப்பிடுகிறார்கள்.  
சமண சமய சாத்திரங்களின்படி, மல்லிநாதர் இச்வாகு குலத்தில், கும்பா என்ற அரசனுக்கும், ராணி பிரபாதேவிக்கும் மிதிலையில் பிறந்தவர் என்று அறியப்படுகிறது.
# பார்சுவநாதர்

பார்சுவநாதரின் சிற்பம், திரக்கோயில்]]  
**பார்சுவநாதர்** அல்லது **பார்ஸ்வ** (Parshvanatha அல்லது அல்லது ), மகாவீர்ருக்கு முந்தைய சமண சமயத்தின் 23ஆவது தீர்த்தங்கரர் ஆவார். இவர் பொ.ஊ.மு. 877-777-ஆம் ஆண்டில் வாழ்ந்த சமண சமயத் தலைவர். பகவான் பார்சுவநாதர், இச்வாகு குலத்தில், காசி நாட்டு அரசன் அஸ்வசேனா–ராணி வாமா தேவிக்கு வாரணாசியில் பிறந்தவர். முப்பது வயதில் உலக இன்பத்தை துறந்து துறவி ஆனார். பார்சுவநாதர் தொடர்ந்து 84 நாட்கள் கடும் தவம் இயற்றி ஞானம் அடைந்தார். தனது 100ஆவது அகவையில் முக்தி அடைந்தார். சமணர்களால் மிகவும் போற்றத்தக்கவராயிருந்தார்.
# அசுட்டட்டைன் ஓரயோடைடு

**அசுட்டட்டைன் ஓரயோடைடு** (*Astatine monoiodide*, **அசுட்டட்டைன் மோனோவயோடைடு**) என்பது AtI என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும். அறியப்பட்ட உப்பீனிகளிடைச் சேர்மங்களில் மிகவும் கனமானது அசுட்டட்டைன் ஓரயோடைடு ஆகும். ஆனால் விதிவிலக்காக இதைவிடக் கனமானதாகக் கருதப்படும் IBr<sub>5</sub> என்ற வாய்பாடு கொண்ட அயோடின் பெண்டாபுரோமைடு சேர்மத்தின் இருப்பு தொடர்பான விவாதங்கள் நடைபெற்று வருகின்றன. 213 பாகை செல்சியசு வெப்பநிலையில் அசுட்டட்டைன் ஓரயோடைடு கொதிக்கும்.
# அசுட்டட்டைன் ஓரயோடைடு

## தயாரிப்பு

அசுட்டட்டைன் மற்றும் அயோடின் தனிமங்கள் 1:1 என்ற மோலார் விகிதத்தில் நேரடியாக வினைபுரிந்து அசுட்டட்டைன் ஓரயோடைடு உண்டாகிறது.  
:2 At + I<sub>2</sub> → 2 AtI
# மார்வெல் திரைப் பிரபஞ்சம்

**மார்வெல் திரைப் பிரபஞ்சம்** என்பது அமெரிக்க நாட்டு ஊடகத்தொகுப்பு மற்றும் பகிரப்பட்ட பிரபஞ்சம் ஆகும். இது மார்வெல் வரைகதைகளில் தோன்றும் கதாப்பாத்திரங்கள் பற்றி மார்வெல் இசுடியோசினால் சுயாதீனமாகத் தயாரித்து வெளியிடப்படும் பட வரிசைகளின் தொகுப்பாகும். மேலதிகமாக, வரைகதைகள், குறும்படங்கள், தொலைக்காட்சித் தொடர்கள் என்பனவும் இந்நாமத்தின் கீழ் தயாரிக்கப்படுகின்றன. மார்வெல் வரைகதைகளின் பாணியில் பல்வேறு கதாபாத்திரங்கள், கதையமைப்புகள் மற்றும் நடிகர்களைக் கொண்ட படங்களை உள்ளடக்கியதாக இது காணப்படுகிறது.  
மார்வெல் திரைப் பிரபஞ்சத்தின் முதலாம் கட்டமாக 2008 இல் அயன் மேன் வெளியீட்டில் தொடங்கி 2012 இல் தி அவேஞ்சர்ஸ் வெளியீட்டில் முடிந்தது. வெளியீட்டில் தொடங்கி 2015 இல் ஆன்ட்-மேன் வெளியீட்டில் முடிந்தது. மூன்றாம் கட்டமாக 2016 இல் கேப்டன் அமெரிக்கா: சிவில் வார் வெளியீட்டில் தொடங்கி 2019 இல் இசுபைடர்-மேன்: பார் பிரம் ஹோம் வெளியீட்டில் முடிந்தது. இந்த மூன்று கட்டங்களையும் கூட்டாக தி இன்பினிட்டி சாகா என்று அழைக்கப்படுகின்றது. நான்காம் கட்டமாக 2021 இல் பிளாக் விடோ உடன் தொடங்கி 2022 ஆம் ஆண்டு வெளியான பிளாக் பான்தர்: வகாண்டா போரெவர் உடன் முடிந்தது. ஐந்தாம் கட்டமாக 2023 இல் ஆன்ட்-மேன் அண்ட் த வாஸ்ப்: குவாண்டுமேனியா உடன் தொடங்கி 2025 ஆம் ஆண்டு தண்டர்போல்சு* வெளியீடுடன் முடிவடையும், மேலும் ஆறாம் கட்டமாக 2025 இல் பெண்டாஸ்டிக் ஃபோர் உடன் தொடங்கும்.  
திரைப்படங்களோடு மட்டும் நின்றுவிடாமல் 2010 இல் மேற்குறிப்பிடப்பட்ட திரைப்படங்களுடன் தொடர்புடைய வரைகதைப் புத்தகங்களின் வெளியீட்டுடன் இது இன்னமும் விரிவுப்படுத்தப்பட்டது. மேலும் 2011 முதல் மார்வெல் ஒன்-சாட்சு என்ற பெயரின்கீழ் குறும்படங்களும் 2013 முதல் ஏஜென்ட்ஸ் ஒப் ஷீல்ட் எனும் பெயருடைய தொலைக்காட்சித் தொடரும் வெளியானது.  
அமெரிக்காவிலும் உலகளவிலும் வசூலில் முதலிடம் பிடிக்கும் திரைப்படத் தொடர்களைக் கொண்டிருப்பதுடன், வரைகதைக் கதாபாத்திர உரிமங்களைக் கொண்டுள்ள பல்வேறு படங்கள் தமது சொந்தப் பிரபஞ்சத்தை அமைப்பதற்கு முன்னோடியாகவும் உள்ளது.
# மார்வெல் திரைப் பிரபஞ்சம்

## அபிவிருத்தி

### மல்டிவர்சு சாகா திரைப்படங்கள் மற்றும் தொடர்கள்

டிஸ்னி தனது புதிய இஸ்ட்ரீமிங் (ஓடிடி) சேவையான டிஸ்னி+க்காக மார்வெல் தொலைக்காட்சித் தொடரை நவம்பர் 2017க்குள் உருவாக்குவதாக அறிவித்தது. அதை தொடர்ந்து ஆடி (ஜூலை) 2018 இல், மார்வெல் இசுடியோசு இஸ்ட்ரீமிங் சேவையில் ஈடுபடக்கூடிய சாத்தியமான ஈடுபாடு குறித்து டிஸ்னியுடன் விவாதங்கள் தொடங்கியதாக கேவின் பிகே கூறினார், ஏனெனில் இந்த சேவை பரந்த நிறுவனத்திற்கு முக்கியமானது என்று அவர் உணர்ந்தார். பின்னர் புரட்டாசி (செப்டம்பர்) 2018 இல், மார்வெல் இசுடியோசு மார்வெல் திரைப் பிரபஞ்சம் (MCU) படங்களின் "இரண்டாம் அடுக்கு" கதாபாத்திரங்களை மையமாகக் கொண்ட பல வரையறுக்கப்பட்ட தொடர்களை உருவாக்கி வருவதாகத் தெரிவிக்கப்பட்டது, அத்துடன் ஒவ்வொரு தொடரும் ஆறு முதல் எட்டு அத்தியாயங்கள் வரை இருக்கும் என்று எதிர்பார்க்கப்பட்டது, மேலும் மார்வெல் தொலைக்காட்சியை விட மார்வெல் இசுடியோசு தயாரிக்கும், ஒவ்வொரு தொடரின் வளர்ச்சியிலும் கேவின் பிகே ஒரு "கையாளும் பாத்திரம்" எடுக்கிறார். மார்வெல் இசுடியோசு டிஸ்னி+க்காகத் திட்டமிடத் தொடங்கிய முதல் தொடர் திட்டம் 'தி கார்டியன்ஸ் ஆஃப் தி கேலக்ஸி ஹாலிடே ஸ்பெஷல்' (2022) ஆகும்.  
மார்கழி (திசம்பர்) 2017 இல் வால்ட் டிஸ்னி நிறுவனம் 20ஆம் சென்சுரி பாக்ஸ் உட்பட 21வது சென்சுரி பாக்ஸிடமிருந்து பங்குனி (மார்ச்) 19, 2019 அன்று சொத்துக்களை அதிகாரப்பூர்வமாக வாங்கியது. அத்துடன் டெட்பூல், எக்ஸ்-மென் கதாபாத்திரங்கள் மற்றும் பென்டாஸ்டிக் போர் போன்ற திரைப்பட உரிமைகள் அனைத்தும் மார்வெல் ஸ்டுடியோஸ் நிறுவனத்திற்கு திரும்பப் பெறப்பட்டது, இருப்பினும் 2019 இல் கையகப்படுத்தல் இறுதி செய்யப்பட்ட போதிலும், இந்த கதாபாத்திரங்கள் மற்றும் கருத்துகளின் அணுகல் மற்றும் ஒருங்கிணைப்பு கிடைக்கவில்லை என்று கேவின் பிகே விளக்கினார். பின்னர் ஆடி (ஜூலை) 2019 இல் கேவின் பிகே என்பவர் டிஸ்னி+ இல் திரைப்படங்கள் மற்றும் தொலைக்காட்சி நிகழ்வுத் தொடர்களை உள்ளடக்கிய நான்காவது கட்டம் பற்றி அறிவித்தார்.  
ஆடி (ஜூலை) 2019 இல், சான் டியாகோ காமிக்-கானில் நான்காம் கட்ட அட்டவணையை அறிவித்தார், இதில் திரைப்படங்கள் மற்றும் முதல் முறையாக டிஸ்னி+ தொலைக்காட்சி நிகழ்வுத் தொடர்கள் இருந்தன. இந்த கட்டத்தின் முதல் இயங்குபட தொடர் வாட் இப்...? ஆகும். அத்துடன் மார்வெல் ஸ்டுடியோஸ் செப்டம்பர் 2021 க்குள் பல்வேறு கட்ட வளர்ச்சியில் சுமார் 31 திட்டங்களைக் கொண்டிருப்பதை விக்டோரியா அலோன்சோ என்பவர் உறுதிப்படுத்தினார். ஏப்ரல் 2022 இல், கேவின் பிகே, தானும் மார்வெல் ஸ்டுடியோவும் அடுத்த 10 ஆண்டுகளுக்கு மார்வெல் திரைப் பிரபஞ்ச திரைப்படங்களைத் திட்டமிட்டு விவாதிக்க ஆக்கப்பூர்வமான பின்வாங்கலில் இருப்பதாகக் கூறினார். அந்த ஜூலையில், சான் டியாகோ காமிக்-கானில், ஐந்தாம் மற்றும் ஆறாம் கட்டங்கள் கூட்டாக "தி மல்டிவர்ஸ் சாகா" என்று அறியப்படுத்தினர்.
# மார்வெல் திரைப் பிரபஞ்சம்

## அபிவிருத்தி

### தொலைக்காட்சி

#### மார்வெல் தொலைக்காட்சி

ஜூன் 2010 இல் ஜெப் லோப் என்பவரை தலைவராக நியமிக்கப்பட்டு மார்வெல் தொலைக்காட்சி தொடங்கப்பட்டது. ஜூலை 2012 வாக்கில் மார்வெல் தொலைக்காட்சி மார்வெல் திரைப் பிரபஞ்சத்தில் ஒரு நிகழ்ச்சியை உருவாக்க ஏபிசியுடன் கலந்துரையாடியது, இறுதியில் ஏஜென்ட்ஸ் ஒப் ஷீல்ட், ஏஜென்ட் கார்ட்டர் மற்றும் இன்கியுமன்சு போன்ற தொடர்களை உருவாக்கியது.  
நவம்பர் 2013 இல் டிஸ்னி அவர்களின் நேரடி தொடர்களான டேர்டெவில், ஜெசிகா ஜோன்சு, லூக் கேஜ் மற்றும் அயன் பிஸ்ட் ஆகிய தொடர்களை நெற்ஃபிளிக்சுக்கு வழங்கத் திட்டமிடப்பட்டது. அதைத்தொடர்ந்து ஏப்ரல் 2016 இல் டேர்டெவில் தொடரின் வழி தொடரானா தி டிபென்டெர்சு உருவாக்கப்பட்டது. பின்னர் பிப்ரவரி 2019 வாக்கில் நெற்ஃபிளிக்சு அவர்களின் அனைத்து மார்வெல் தொடர்களையும் ரத்து செய்தது.  
அக்டோபர் 2019 இல் மார்வெல் என்டர்டெயின்மென்ட்டின் தலைமை கிரியேட்டிவ் அதிகாரியாக கேவின் பிகே நியமிக்கப்பட்டார். டிசம்பர் 2019 இல் மார்வெல் தொலைக்காட்சி நிறுவனம் மார்வெல் ஸ்டுடியோ உடன் இணைக்கப்பட்டது, அந்த நேரத்தில் மார்வெல் ஸ்டுடியோஸ் தற்போதைய தொடரின் தயாரிப்பை எடுத்துக் கொண்டது.
# மார்வெல் திரைப் பிரபஞ்சம்

## அபிவிருத்தி

### தொலைக்காட்சி

#### மார்வெல் இசுடியோசு

நவம்பர் 2017 வாக்கில் டிஸ்னி அவர்களின் புதிய ஓடிடி சேவையான டிஸ்னி+க்காக ஒரு புதிய மார்வெல் தொலைக்காட்சித் தொடரை உருவாக்க விரும்பியது. அதை தொடர்ந்து ஜூலை 2018 இல் மார்வெல் ஸ்டுடியோஸ் ஓடிடி தள சேவையில் ஈடுபடக்கூடிய சாத்தியமான ஈடுபாடு குறித்து டிஸ்னியுடன் விவாதங்கள் தொடங்கியதாக கேவின் பிகே குறிப்பிட்டார், ஏனெனில் இந்த சேவை "நிறுவனத்திற்கு ஒரு முக்கியமான விஷயம்" என்று கேவின் பிகே உணர்ந்தார். மார்வெல் ஸ்டுடியோஸ் நிறுவனம் செப்டம்பர் 2018 இல் மார்வெல் திரைப் பிரபஞ்ச படங்களின் "இரண்டாம் அடுக்கு" கதாபாத்திரங்களை மையமாகக் கொண்டு பல வரையறுக்கப்பட்ட தொடர்களை உருவாக்கி வருவதாகத் தெரிவித்தது. அத்துடன் ஒவ்வொரு தொடரும் ஆறு முதல் எட்டு அத்தியாயங்கள் இருக்கும் என்று எதிர்பார்க்கப்பட்டது, மேலும் மார்வெல் தொலைக்காட்சியை விட மார்வெல் ஸ்டுடியோஸ் தயாரிக்கும், ஒவ்வொரு தொடரின் வளர்ச்சியிலும் "ஹேண்ட் ஆன் ரோல் (கையில் ஒரு கதாபாத்திரம்)" என கேவின் பிகே கூறினார்.  
இந்த தொடர்களை ஜூலை 2019 இல் சான் டியாகோ காமிக்-கானில் நான்காவது கட்டத்தின் ஒரு பகுதியாக அறிவித்தார். இந்த நான்காம் கட்டத்திற்கான மூன்று கூடுதல் டிஸ்னி+ தொடர்கள் ஆகஸ்ட் மாதத்தில் அறிவிக்கப்பட்டன, மேலும் நான்கு தொடர்கள் டிசம்பர் 2020 இல் அறிவிக்கப்பட்டன. அத்துடன் வாட் இப்...? என்ற முதல் இயக்குபடத் தொடரும் ஜூலை 2021 இல் ஒளிபரப்பானது.
# மார்வெல் திரைப் பிரபஞ்சம்

## திரைப்படங்கள்

### தி மல்டிவர்சு சகா

| கேவின் பிகே |  |
| --- | --- |
| - | <>**நான்காம் கட்டம்**</> |
| <>**ஐந்தாம் கட்டம்**</> |  |
# மார்வெல் திரைப் பிரபஞ்சம்

## தொலைக்காட்சி தொடர்கள்

### மார்வெல் தொலைக்காட்சி தொடர்கள்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |  |  |  |
| --- | --- | --- | --- | --- | --- |
| <>** மார்வெலின் ஏபிசி தொலைக்காட்சி தொடர்கள்**</> |  |  |  |  |  |
| ஏஜென்ட்ஸ் ஒப் ஷீல்ட் | 35 | 24 செப்டம்பர் 2013 | 12 ஆகஸ்ட் 2020 | ஜோஸ் வேடன், மொரிசா டான்சரோன், ஜெப்ரி பெல் |  |
| ஏஜென்ட் கார்ட்டர் | 8 | 29 செப்டம்பர் 2017 | 10 நவம்பர் 2017 | இசுகாட் பக் |  |
| <>** மார்வெலின் நெற்ஃபிளிக்சு தொலைக்காட்சி தொடர்கள்**</> |  |  |  |  |  |
| டேர்டெவில் | 39 | 10 ஏப்ரல் 2015 | 19 அக்டோபர் 2018 | இசுடீவன் எஸ். டெக்நைட் (1), டக் பெட்ரி & மார்கோ ராமிரெஸ் (2), எரிக் ஓல்சன் (3) |  |
| ஜெசிகா ஜோன்சு | 39 | 20 நவம்பர் 2015 | 14 ஜூன் 2019 | மெலிசா ரோசன்பெர்க் (1-2), மெலிசா ரோசன்பெர்க் & இசுகாட் ரெனால்ட்ஸ் (3) |  |
| லூக் கேஜ் | 26 | 30 செப்டம்பர் 2016 | 22 ஜூன் 2018 | சியோ கோடாரி கோக்கர் (1-2) |  |
| அயன் பிஸ்ட் | 26 | 17 மார்ச் 2017 | 7 செப்டம்பர் 2018 | இசுகாட் பக் (1), எம். ரேவன் மெட்ஸ்னர் (2) |  |
| தி டிபென்டெர்சு | 8 | 18 ஆகஸ்ட் 2017 | எம். ரேவன் மெட்ஸ்னர் |  |  |
| தி பனிஷர் | 26 | 17 நவம்பர் 2017 | 18 ஜனவரி 2019 | இசுடீவ் லைட்ஃபூட் (1-2) |  |
| <>** மார்வெலின் குலு தொலைக்காட்சி தொடர்கள்**</> |  |  |  |  |  |
| ரன்வேஸ் | 23 | 21 நவம்பர் 2017 | 13 டிசம்பர் 2019 | ஜோஷ் ஸ்வார்ட்ஸ் & ஸ்டீபனி சாவேஜ் (1-3) |  |
| ஹெல்ஸ்ட்ராம் | 10 | 16 அக்டோபர் 2020 | பால் ஸ்பிஸ்வெஸ்கி |  |  |
| <>** மார்வெலின் ஃப்ரீஃபார்ம் தொலைக்காட்சி தொடர்கள்**</> |  |  |  |  |  |
| கிலோங்க் & டக்ஜ்ர் | 1 | 20 | 7 ஜூன் 2018 | 30 மே 2019 | ஜோ போகாஸ்கி |
# மார்வெல் திரைப் பிரபஞ்சம்

## தொலைக்காட்சி தொடர்கள்

### மார்வெல் இசுடியோசு தொடர்கள்

இந்த தொடர்கள் நான்காம் கட்டத்தின் கீழ் உருவாக்கப்பட்டு அனைத்து தொடர்களும் டிஸ்னி+ இல் வெளியிடப்படுகின்றன.  
| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |  |  |  |
| --- | --- | --- | --- | --- | --- |
| <>** 2021**</> |  |  |  |  |  |
| வாண்டாவிஷன் | 1
! 9 | ஜாக் ஷாஃபர் | மாட் ஷக்மேன் |  |  |
| பால்கன் அண்ட் வின்டர் சோல்ஜர் | 1
! 6 | மால்கம் சுபெல்மேன் | காரி சுகோக்லாண்ட் |  |  |
| லோகி | 1
! 6 | மைக்கேல் வால்ட்ரான் | கேட் ஹெரான் |  |  |
| வாட் இப்...? | 1
! 9 | ஏ.சி. பிராட்லி | பிரையன் ஆண்ட்ரூஸ் |  |  |
| ஹாக்ஐ | 1
! 6 | ஜொனாதன் இக்லா | ரைஸ் தாமஸ், பெர்ட் மற்றும் பெர்டி |  |  |
| <>** 2022**</> |  |  |  |  |  |
| - | மூன் நைட் | 1
! 6 | ஜெர்மி ஸ்லேட்டர் | முகமது தியாப், ஜஸ்டின் பென்சன், ஆரோன் மூர்ஹெட் |  |
| மிஸ். மார்வெல் | 1
! 6 | பிஷா கே. அலி | அடில் எல் அர்பி மற்றும் பிலால் ஃபல்லாஹ், ஷர்மீன் ஒபைட்-சினாய், மீரா மேனன் |  |  |
| சீ-ஹல்க் | 1
! 10 | ஜெசிக்கா காவோ | கேட் கொய்ரோ, அனு வாலியா |  |  |
| <>** 2023**</> |  |  |  |  |  |
| சீக்ரெட் இன்வேசன் | 1 | 6 | கயில் பிராட்ஸ்ட்ரீட்டு | அலி செலிம் & தாமஸ் பெசுச்சா |  |
| லோகி 2 | 2 | 6 | எரிக் மார்டின் | ஜஸ்டின் பென்சன் & ஆரோன் மூர்ஹெட் |  |
| வாட் இப்...? 2 | 2 | 9 | ஏ.சி. பிராட்லி | பிரையன் ஆண்ட்ரூஸ் |  |
| எக்கோ | 1 | 6 | மரியன் டேயர் | சிட்னி பிரீலாண்ட் & கத்ரியோனா மெக்கென்சி |  |
| - | அயன்ஹார்டு | 1 | 6 | சினக்க கோட்ஜ் | சாம் பெய்லி & ஏஞ்சலா பார்ன்ஸ் |
# மார்வெல் திரைப் பிரபஞ்சம்

## குறும்படங்கள்

### மார்வெல் ஒன்-சாட்சு

| தோர் |
| --- |
# மார்வெல் திரைப் பிரபஞ்சம்

## குறும்படங்கள்

### ஐ ஆம் குரூட்

ஐ ஆம் க்ரூட் என்பது டிஸ்னி+க்கான உருவாக்கப்படும் இயங்குபட குறும்படங்களின் தொடராகும், இதில் பேபி க்ரூட் என்பவர் புதிய மற்றும் அசாதாரண சக்திகளுடன் சாகசங்களைச் செய்கிறார். இது நான்காம் கட்டத்தின் ஒரு பகுதியாக 2021 இல் வெளியாகவுள்ளது.
# மார்வெல் திரைப் பிரபஞ்சம்

## மற்ற ஊடகங்கள்

### எண்முறை (டிஜிட்டல்) தொடர்கள்

நியூஸ்பிராண்ட் (2015–16) என்பது மார்வெல் திரைப் பிரபஞ்சத்தில் உள்ள நடப்பு நிகழ்வுகளை பற்றிய நிகழ்ச்சியாகும், இது சில மார்வெல் திரைப் பிரபஞ்ச படங்களுங்களை தொற்று விளம்பர முறையில் பிரசாரப்படுத்துவதில் செயல்படுகிறது, இந்த தொடர் யூடியூப்பிற்காக கூகுள் உடன் இணைந்து உருவாக்கப்பட்டது. இந்த நிகழ்ச்சியில் திரைப்படங்கள் மற்றும் தொலைக்காட்சித் தொடர்களில் முக்கிய நிகழ்வுகளைப் பற்றி அறிக்கையிடுவதைக் காணலாம்.  
ஏஜென்ட்ஸ் ஒப் ஷீல்ட் சிலிங்ஷாட் (2016) என்பது ஏபிசி.காம் க்காக உருவாக்கப்பட்ட ஒரு வலைத் தொடர் ஆகும். இந்த தொடர் ஷீல்ட் இன் முகவர்களுக்கு துணையாக மார்வெல் தொலைக்காட்சிக்காக தயாரிக்கப்பட்டது.
# மார்வெல் திரைப் பிரபஞ்சம்

## இசை

பல்வேறு இசையமைப்பாளர்கள் மார்வெல் திரைப் பிரபஞ்சத் திரைப்படங்கள், தொலைக்காட்சித் தொடர்கள், ஒன்-ஷாட்ஸ் மற்றும் பிற மார்வெல் திரைப் பிரபஞ்சத்துடன் தொடர்புடைய திட்டங்களின் திரைப்படம் மற்றும் தொலைக்காட்சிகளில் இசை உருவாக்கியுள்ளனர். இசையமைப்பாளர்களான பிரையன் இடைலர் மற்றும் மைக்கேல் ஜெய்சினோ இருவரும் மார்வெல் ஸ்டுடியோஸ் சின்னத்திற்காகக உருவாக்கிய பின்னணி இசை ரசிகர்களை மத்தியில் மிகவும் பிரபலமானது.
# மார்வெல் திரைப் பிரபஞ்சம்

## மார்வெல் இசுடியோசு: நவம்பர் 2018 முதல் 10 வருட காலவரிசை

| கேப்டன் அமெரிக்கா: முதல் அவெஞ்சர் |
| --- |
# மார்வெல் திரைப் பிரபஞ்சம்

## மல்டிவர்சு

இது 2008 இல் வெளியிடப்பட்ட மார்வெல் திரைப் பிரபஞ்சத்தின் அதிகாரப்பூர்வ கைப்புத்தகம் ஏ முதல் ஜ, தொகுதி. 5, ஆகும். இது கற்பனையான மாற்று பிரபஞ்சங்களின் தொகுப்பான மார்வெலின் வரைகதையின் மல்டிவர்சின் தொடர்ச்சியில் மார்வெல் திரைப் பிரபஞ்சத்தில் எர்த்-199999 என நியமித்தது.
# மார்வெல் திரைப் பிரபஞ்சம்

## நடிகர்கள் மற்றும் கதாபாத்திரங்கள்

| புளோரன்சு கசும்பா |
| --- |
# அசுட்டட்டைன் புரோமைடு

**அசுட்டட்டைன் புரோமைடு** (*Astatine bromide*) என்பது AtBr என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும். இது அசுட்டட்டைன் மோனோபுரோமைடு, அசுட்டட்டைன் ஒற்றைபுரோமைடு என்ற பெயர்களாலும் அழைக்கப்படுகிறது.
# அசுட்டட்டைன் புரோமைடு

## தயாரிப்பு

அசுட்டட்டைன் தனிமம், நீர்த்த அயோடின் ஒற்றைபுரோமைடுடன் வினைபுரிந்து அசுட்டட்டைன் ஒற்றைபுரோமைடை உருவாக்குகிறது.  
:2 At + 2 IBr → 2 AtBr + I<sub>2</sub>
தனிமநிலையிலுள்ள அசுட்டட்டைன் மற்றும் புரோமின் இரண்டும் வினைபுரிவதாலும் அசுட்டட்டைன் புரோமைடு உருவாகிறது.:  
:At<sub>2</sub> +Br<sub>2</sub>→ 2 AtBr
# அஜிதநாதர்

**அஜிதநாதர்** (Ajitnatha), சமண சமயத்தின் இரண்டாவது தீர்த்தங்கரர் எனக் கருதப்படுபவர். சமண சமய சாத்திரங்களின்படி கர்மத்தளையிலிருந்து விடுபட்ட சித்த புருஷர் ஆவார். இச்வாகு குல அயோத்தி மன்னர் ஜிதசத்ருவுக்கும் அரசி விஜயாவுக்கும் பிறந்தவர்.
# அஜிதநாதர்

## வேத காலத்தில் அஜிதநாதர்

யசூர் வேதத்தில் அஜிதநாதரின் பெயர் குறிப்பிடப்பட்டுள்ளது. ஆனால் அதன் பொருள் தெளிவின்றி காணப்படுகிறது. சமண மரபின்படி, அஜிதநாதரின் இளைய சகோதரன் சகரன் (பகீரதனின் பாட்டன்) என்பவன் அயோத்தியை ஆண்டான் என்பதை, இந்து சமய புராண, இதிகாசங்களிலும் காணப்படுகிறது.
# பித்துண்டா

**பித்துண்டா** என்பது பண்டைய கலிங்க இராச்சியத்தில் இருந்த ஒரு துறைமுக நகரம். இது இந்தியாவின் கிழக்குக்கரையில் அமைந்திருந்தது. இன்றைய ஆந்திரப் பிரதேசத்தின் கிருஷ்ணா மாவட்டத்தை உள்ளடக்கியிருந்த இரு பழைய இராச்சியம் ஒன்றின் தலைநகரமாக பித்துண்டா இருந்தது. இவ்விடம் தற்கால மசூலிப்பட்டினத்துக்கு அண்மையிலேயே உள்ளது.  
}}
# சில்வா லெவி

**சில்வா லெவி** (*Sylvain Lévi*) ஒரு கீழைத்தேசவியலாளரும், இந்தியவியலாளரும் ஆவார். 1863 மார்ச் 28 ஆம் தேதி பாரிசில் பிறந்த இவரது *தியேட்டர் இந்தியென்* (Théâtre Indien) அத்துறையில் மிக முக்கியமான நூலாகும். மேற்கு சீனாவில் கண்டுபிடிக்கப்பட்ட தொக்காரிய எச்சங்களைப் பற்றியும் இவர் ஆய்வுகள் நடத்தியுள்ளார்.  
பழங்கால மனிதர்களுக்கு, நேரடியாகவே மூலாதார உண்மை உணர்த்தப்பட்டது என்ற கருத்தைக் கொண்ட "நிலைத்த மெய்யியல் என்னும் நம்பிக்கையைக் கொண்டிருந்த, மரபுவாத அறிஞரான ரெனே கினூவின்(René Guénon) தொடக்ககால எதிர்ப்பாளராக இவர் விளங்கினார்.
# மேக எதிரொளிப்புத்திறன்

**மேக எதிரொளிப்புத்திறன்** அல்லது **முகில் எதிரொளிப்புத்திறன்** (*Cloud albedo*) என்பது முகில் ஒன்றின் எதிரொளிப்புத் திறனின் அளவாகும். ஒரு முகிலின் எதிரொளிப்புத்திறன் மதிப்பு அதிகமாக இருந்தால் அந்த முகில் அதிகமான சூரிய ஒளியை எதிரொளிக்கிறது, அல்லது குறைவான கதிர்வீச்சு பரவுகிறது என்பது பொருளாகும்.  
மேக எதிரொளிப்புத்திறன் குறைந்த அளவு 10 சதவிதம் முதல் அதிகபட்சம் 90 சதவீதம் வரை மாறுபடுகிறது. முகில்களில் உள்ள நீர்த்துளிகளின் அளவு, அதில் திரவவடிவிலுள்ள நீரின் அளவு மற்றும் பனிக்கட்டியின் உள்ளடக்கம், முகிலின் தடிமன் மற்றும் சூரியனின் உச்சிக்கோணம் ஆகியவற்றைப் பொறுத்து இம்மாறுபாடு அமைகிறது. மற்ற காரணிகள் யாவும் சமமாக இருக்கும்போது மேகத்தில் நீர்த்துளிகளின் அளவு குறைவாக இருந்தால், திரவவடிவ நீரின் உள்ளடக்கம் அதிகமாக இருக்கும். மேக எதிரொளிப்புத்திறனும் அதிகமாகவே இருக்கும்.  
குறைந்த, தடிமனான அடுக்குத்திரள் முகில்கள் போன்றவை முதலில் உள்வரும் சூரியக்கதிர்களைப் பிரதிபலிக்கின்றன. இதனால் அதிக எதிரொளிப்புத் திறன் மதிப்பைக் கொண்டிருக்கின்றன. அதேசமயம் அதிக தடிமனில்லாத மென்முகில் வகை முகில்கள் அகச்சிவப்புக் கதிர்களை வெளியேறவிடாமல் தடுத்து சூரியக்கதிர்வீச்சை மேற்பரப்பிற்கு அனுப்புகின்றன. இதனால் குறைவான எதிரொளிப்புத் திறன் மதிப்பு இங்கு விளைகிறது. இத்திறன் பைங்குடில் விளைவுக்குப் பங்களிக்கிறது.
# விக்கிப்பீடியா:உங்களுக்குத் தெரியுமா/யூன் 10, 2015

- **துளசி மாடக் கோலம்** எனப்படுவது 7 x 7 நேர்ப்புள்ளி வலையமைப்பில் இடப்பட்ட புள்ளிகளைச் சுற்றிச்செல்லும் வளை கோடுகளைப் பயன்படுத்தி வரையப்பட்ட ஒரேமாதிரியான ஆறு கூறுகளை இணைத்துப் பெறப்படும் ஒரு கோலமாகும்.
- ஆசியாவின் மிகப் பெரிய நூலகமான **சீனாவின் தேசிய நூலகம்** சுமார் 31.1 மில்லியன் ஆக்கங்களைக் கொண்டுள்ளது.
- **ஈஜிப்டோசோரஸ்** என்பது, சுமார் 95 மில்லியன் ஆண்டுகளுக்கு முந்திய நடு மற்றும் பிந்திய கிரீத்தேசியக் காலத்தில் ஆபிரிக்காவில் வாழ்ந்ததாகக் கருதப்படும் ஒரு தொன்மாப் பேரினம்.
# மேகம் பாராட்டும் கழகம்

**மேகம் பாராட்டும் கழகம்** *(Cloud Appreciation Society)* என்பது ஐக்கிய இராச்சியத்தைச் சேர்ந்த கவின் எட்மண்டு பிரீட்டர் பின்னெய் என்பவரால் 2005 சனவரியில் துவக்கப்பட்ட ஒரு கழகமாகும். மேகத்தைப் புரிந்துகொள்வதும், அதைப் பாராட்டி ஊக்குவிப்பதும் இக்கழகத்தின் நோக்கங்களாகும். நவம்பர் 2019 நிலவரத்தின்படி , உலகம் முழுவதும் 120 வெவ்வேறு நாடுகளைச் சேர்ந்த 49000 உறுப்பினர்கள் இக்கழகத்தில் இருந்தார்கள்.  
2005 ஆம் ஆண்டில் இணையம் கண்டுபிடித்த அதிவினோத அதியற்புதம் - என்று இக்கழகத்தின் இணையதளத்தை யாகூ பெயரிட்டு வியந்தது. இந்தக்கழகத்தின் நிறுவனரும் உறுப்பினர் குழுவும் ”மேகத்தைக் கண்டு கொள்ளல்” என்ற ஆவணப்படத்தின் மையமாகத் திகழ்ந்தனர். ஊடக நிறுவனம் பிபிசி, பிரீட்டர் பின்னெய்யின் ,மேகத்தைக் கண்டு கொள்பவர்கள் கையேடு என்ற புத்தகத்தை அடிப்படையாகக் கொண்டு இந்தப்படத்தை தயாரித்திருந்தது.
# வார்ப்புரு:ஊடகத் தொகுப்பு

}
| caption = }}  
| label1 = படைத்தவர்
| data1 = }  
| label2 = அசல் வேலைப்பாடுகள்
| data2 = }  
| label3 = உரிமையாளர்
| data3 = }  
| label4 = ஆண்டுகள்
| data4 = }  
| header5 =
| class5 = navbox-abovebelow  
| label6 = புத்தகங்கள்
| data6 = }  
| label7 = புதினங்கள்
| data7 = }  
| label8 = சிறுகதைகள்
| data8 = }  
| label9 = வரைகதைகள்
| data9 = }  
| label10 = வரைகலை புதினங்கள்
| data10 = }  
| label11 = வரைகதைத் துணுக்குகள்
| data11 = }  
| label12 = சஞ்சிகைகள்
| data12 = }  
| header13 =
| class13 = navbox-abovebelow  
| label14 = திரைப்படங்கள்
| data14 = }  
| label15 = குறும்படங்கள்
| data15 = }  
| label16 = தொலைக்காட்சித் தொடர்
| data16 = }  
| label17 = வலைத் தொடர்
| data17 = }}  
| label18 = அசைவூட்டத் தொடர்கள்
| data18 = }  
| label19 = தொலைக்காட்சித் விசேட நிகழ்ச்சி(கள்)
| data19 = }  
| label20 = தொலைக்காட்சிக் குறும்படங்(கள்)
| data21 = }  
| label21 = தொலைக்காட்சி திரைப்படங்கள்
| data21 = }  
| label22 = Direct-to-video
| data22 = }  
| header23 =
| class23 = navbox-abovebelow  
| label24 = நாடகங்கள்
| data24 = }  
| label25 = இசை நிகழ்ச்சிகள்
| data25 = }  
| header26 =
| class26 = navbox-abovebelow  
| label27 = விளையாட்டுக்கள்
| data27 = }  
| label28 = Role-playing
| data28 = }  
| label29 = நிகழ்பட விளையாட்டுக்கள்
| data29 = }  
| header30 =
| class30 = navbox-abovebelow  
| label31 = வானொலி நிகழ்ச்சிகள்
| data31 = }  
| label32 = ஒலிப்பதிவு
| data32 = }  
| label33 = அசல் இசை
| data33 = }  
| header34 =
| class34 = navbox-abovebelow  
| label35 = விளையாட்டுச் சாமான்கள்
| data35 = }  
| label36 = }
| data36 = }
| label37 = }
| data37 = }
| label38 = }
| data38 = }
| label39 = }
| data39 = }
| label40 = }
| data40 = }
| label41 = }
| data41 = }
| label42 = }
| data42 = }
| label43 = }
| data43 = }
| label44 = }
| data44 = }
| label45 = }
| data45 = }  
| header46 =
| data47 = }
}}<noinclude>  
</noinclude>
# வார்ப்புரு:Media Franchise

}
| caption = }}  
| label1 = உருவாக்குனர்
| data1 = }  
| label2 = அசல் வேலைப்பாடுகள்
| data2 = }  
| header3 =
| class3 = navbox-abovebelow  
| label4 = புத்தகங்கள்
| data4 = }  
| label5 = நாவல்கள்
| data5 = }  
| label6 = சிறுகதைகள்
| data6 = }  
| label7 = வரைகதைகள்
| data7 = }  
| label8 = வரைகலை நாவல்கள்
| data8 = }  
| label9 = வரைகதைத் துணுக்குகள்
| data9 = }  
| label10 = சஞ்சிகைகள்
| data10 = }  
| header11 =
| class11 = navbox-abovebelow  
| label12 = திரைப்படங்கள்
| data12 = }  
| label13 = குறும்படங்கள்
| data13 = }  
| label14 = தொலைக்காட்சித் தொடர்கள்
| data14 = }  
| label15 = அசைவூட்டத் தொடர்கள்
| data15 = }  
| label16 = தொலைக்காட்சித் திரைப்படங்கள்
| data16 = }  
| label17 = தொலைக்காட்சி விசேட நிகழ்ச்சிகள்
| data17 = }  
| label18 = Direct-to-video
| data18 = }  
| header19 =
| class19 = navbox-abovebelow  
| label20 = நாடகங்கள்
| data20 = }  
| label21 = இசை நிகழ்ச்சிகள்
| data21 = }  
| header22 =
| class22 = navbox-abovebelow  
| label23 = Traditional
| data23 = }  
| label24 = Role-playing
| data24 = }  
| label25 = நிகழ்பட விளையாட்டுக்கள்
| data25 = }  
| header26 =
| class26 = navbox-abovebelow  
| label27 = வானொலி நிகழ்ச்சிகள்
| data27 = }  
| label28 = ஒலிப்பதிவு
| data28 = }  
| label29 = அசல் இசை
| data29 = }  
| header30 =
| class30 = navbox-abovebelow  
| label31 = விளையாட்டுச் சாமான்கள்
| data31 = }  
| label32 = }
| data32 = }  
| label33 = }
| data33 = }  
| label34 = }
| data34 = }
}}<noinclude>  
</noinclude>
# வார்ப்புரு:Media Franchise/doc

}
| caption = }}  
| label1 = உருவாக்குனர்
| data1 = }  
| label2 = அசல் வேலைப்பாடுகள்
| data2 = }  
| header3 =
| class3 = navbox-abovebelow  
| label4 = புத்தகங்கள்
| data4 = }  
| label5 = நாவல்கள்
| data5 = }  
| label6 = சிறுகதைகள்
| data6 = }  
| label7 = வரைகதைகள்
| data7 = }  
| label8 = வரைகலை நாவல்கள்
| data8 = }  
| label9 = வரைகதைத் துணுக்குகள்
| data9 = }  
| label10 = சஞ்சிகைகள்
| data10 = }  
| header11 =
| class11 = navbox-abovebelow  
| label12 = திரைப்படங்கள்
| data12 = }  
| label13 = குறும்படங்கள்
| data13 = }  
| label14 = தொலைக்காட்சித் தொடர்கள்
| data14 = }  
| label15 = அசைவூட்டத் தொடர்கள்
| data15 = }  
| label16 = தொலைக்காட்சித் திரைப்படங்கள்
| data16 = }  
| label17 = தொலைக்காட்சி விசேட நிகழ்ச்சிகள்
| data17 = }  
| label18 = Direct-to-video
| data18 = }  
| header19 =
| class19 = navbox-abovebelow  
| label20 = நாடகங்கள்
| data20 = }  
| label21 = இசை நிகழ்ச்சிகள்
| data21 = }  
| header22 =
| class22 = navbox-abovebelow  
| label23 = Traditional
| data23 = }  
| label24 = Role-playing
| data24 = }  
| label25 = நிகழ்பட விளையாட்டுக்கள்
| data25 = }  
| header26 =
| class26 = navbox-abovebelow  
| label27 = வானொலி நிகழ்ச்சிகள்
| data27 = }  
| label28 = ஒலிப்பதிவு
| data28 = }  
| label29 = அசல் இசை
| data29 = }  
| header30 =
| class30 = navbox-abovebelow  
| label31 = விளையாட்டுச் சாமான்கள்
| data31 = }  
| label32 = }
| data32 = }  
| label33 = }
| data33 = }  
| label34 = }
| data34 = }
}}<noinclude>  
</noinclude>
# கே. வி. மகாதேவன் இசையமைத்த தமிழ்த் திரைப்படங்கள்

கே. வி. மகாதேவன் இசையமைத்த தமிழ்த் திரைப்படங்கள் வரிசை பின்வருமாறு: (இது முழுமையான பட்டியல் அல்ல.)
# கே. வி. மகாதேவன் இசையமைத்த தமிழ்த் திரைப்படங்கள்

## 1941 - 1950

1. மனோன்மணி (1942)
1. பக்த ஹனுமான் (1944)
# கே. வி. மகாதேவன் இசையமைத்த தமிழ்த் திரைப்படங்கள்

## 1951 - 1960

1. மதன மோகினி (1953)
1. நல்லகாலம் (1954)
1. டவுன் பஸ் (1955)
1. சம்பூர்ண ராமாயணம் (1956)
1. முதலாளி (1957)
1. நல்ல இடத்து சம்பந்தம் (1958)
1. நீலாவுக்கு நெறஞ்ச மனசு (1958)
1. நாலு வேலி நிலம் (1959)
1. சொல்லுத்தம்பி சொல்லு (1959)
1. பாஞ்சாலி (1959)
1. உழவுக்கும் தொழிலுக்கும் வந்தனை செய்வோம் (1959)
1. ஆட வந்த தெய்வம் (1960)
1. பாவை விளக்கு (1960)
1. படிக்காத மேதை (1960)
1. கைதி கண்ணாயிரம் (1960)
1. எங்கள் செல்வி (1960)
1. சிவகாமி (1960)
1. தங்கம் மனசு தங்கம் (1960)
1. தங்கரத்தினம் (1960)
# கே. வி. மகாதேவன் இசையமைத்த தமிழ்த் திரைப்படங்கள்

## 1961 - 1970

1. தாய் சொல்லை தட்டாதே (1961)
1. தாயைக்காத்த தனயன் (1962)
1. கவிதா (1962)
1. குடும்பத்தலைவன் (1962)
1. சாரதா (1962)
1. வடிவுக்கு வளைகாப்பு (1962)
1. வளர் பிறை (1962)
1. மாடப்புறா (1962)
1. அன்னை இல்லம் (1963)
1. இருவர் உள்ளம் (1963)
1. லவகுசா (1963)
1. வானம்பாடி (1963)
1. குலமகள் ராதை (1963)
1. தர்மம் தலை காக்கும் (1963)
1. குங்குமம் (1963)
1. கன்னித்தாய் (1965)
1. எங்க வீட்டுப் பெண் (1965)
1. திருவிளையாடல் (1965)
1. தாலி பாக்கியம் (1966)
1. சரஸ்வதி சபதம் (1966)
1. கந்தன் கருணை (1967)
1. திருமால் பெருமை (1968)
1. தில்லானா மோகனாம்பாள் (1968)
1. தெய்வீக உறவு (1968)
1. எதிரொலி (1970)
1. விளையாட்டுப் பிள்ளை (1970)
# கே. வி. மகாதேவன் இசையமைத்த தமிழ்த் திரைப்படங்கள்

## 1971 - 1980

1. வசந்த மாளிகை (1972)
1. உத்தமன் (1976)
1. சத்யம் (1976)
1. ஏணிப்படிகள் (1979)
# கே. வி. மகாதேவன் இசையமைத்த தமிழ்த் திரைப்படங்கள்

## 1980 - 1990

1. தூங்காத கண்ணின்று ஒன்று - (1983)
1. பதில் சொல்வாள் பத்ரகாளி (1986)
# கே. வி. மகாதேவன் இசையமைத்த தமிழ்த் திரைப்படங்கள்

## வெளியான ஆண்டு தெரியாதவை

1. அக்கினி புராண மகிமை
# மூக்கரட்டி சாரை

**மூக்கரட்டி சாரை** அல்லது **மூக்கிரட்டை** (Boerhavia diffusa) என்ற இந்த தாவரம் ஒரு பூக்கும் தாவரம் மூலிகை தாவரம் ஆகும்.மூலிகை மருத்துவத்தில், சீறுநீரகப் பிரச்சனைக்களுக்கு இதன் இலைகள் பயன்படுகிறது. இந்த வகைச்செடிகள் இந்தியா மட்டுமின்றி பசுபிக் பகுதி, தென் அமெரிக்காவின் பலபகுதிகளிலும் பரவலாகக் காணப்படுகிறது. இந்தியாவில் இதன் இலைகளை மூலிகைகளாகப் பயன்படுத்துகின்றார்கள். மழை இன்றி வறண்டு இருக்கும்போதும், மூக்கிரட்டை முளைத்திருப்பதைக் காண இயலும். வயல்களில் அல்லது காடுகளில் மட்டுமல்லாமல் சாலை ஓரத்தில்கூடப் படர்ந்து காணப்படும்.
# மூக்கரட்டி சாரை

## பெயர்கள்

இது புட்பகம், மூக்குறட்டை, மூக்கிரட்டை ஆகிய வேறுபெயர்களைக் கொண்டும் அழைக்கப்படுகிறது வருகிறது. சிறிது செம்மை கலந்த ஊதா நிறத்தில் மலர்வதால் ‘ரத்த’ புட்பிகா எனும் பெயர் சூட்டப்பட்டிருக்கலாம். உடலுறுப்புகளின் செயல்பாடுகளைப் புதுப்பிக்கும் தாவரம் என்பதால், ‘புனர்நவா’ என்ற பெயரையும் (புனர்-மீண்டும்; நவா-புதிது) கொண்டுள்ளது.
# மூக்கரட்டி சாரை

## விளக்கம்

இந்தத் தாவரம் தரையோடு படர்ந்து வளரக்கூடியது ஆகும். இதன் பூக்கள் ஊதா நிறத்தில் இருக்கும். இலைகளின் மேற்புறம் அடர்ந்த பச்சை நிறமாகவும், கீழ்புறம் சற்று வெளுத்தும் காணப்படும். வேர்கள் சற்றுத் தடிமனாகப் பூமிக்குள் மறைந்திருக்கும்.
# முள்வேங்கை

**முள்வேங்கை* அல்லது **அடமருது* இது ஒரு மூலிகை இனத்தைச் சேர்ந்த சேர்ந்த தாவரம் ஆகும். இவை பொதுவாக வங்காளதேசம், நேபாளம், சீனா, சுமாத்திரா மற்றும் இந்தியா பகுதிகளில் காணப்படுகிறது. இதன் மேல் முள் போன்ற ஒரு பகுதி உள்ளது.
# போரான் மூவயோடைடு

**போரான் மூவயோடைடு** (Boron triiodide ) என்பது BI3 என்ற மூலக்கூறு வாய்பாடுடன் கூடிய, போரான் மற்றும் அயோடின் சேர்ந்த ஒரு வேதியியல் சேர்மமாகும். இச்சேர்மம் முக்கோணத்தள மூலக்கூறு வடிவமைப்பைப் பெற்றுள்ளது. படிகத் திண்மநிலையில் உள்ள இச்சேர்மம் தண்ணீருடன் தீவிரத்துடன் வினை புரிந்து போரிக் அமிலத்தை உருவாக்குகிறது. இதன் மின்காப்பு மாறிலி மதிப்பு 5.38 மற்றும் இதன் ஆவியாதல் வெப்பம் 40.5 கிலோ ஜூல் / மோல் ஆகும். ~23 ஜிகாபாசுக்கல் என்ற மிகவுயர் அழுத்தத்தில் போரான் மூவயோடைடு உலோகச் சேர்மமாக இருக்கிறது. ~27 ஜிகாபாசுக்கலுக்கு அதிகமான அழுத்தத்தில் இது மீக்கடத்துப் பொருளாகவும் காணப்படுகிறது.
# போரான் மூவயோடைடு

## தயாரிப்பு

209.5 பாகை வெப்பநிலையில் போரானும் அயோடினும் சேர்ந்து வினை புரிவதால் போரான் மூவயோடைடு உண்டாகிறது.
# இராபெர்ட் தெ’ஸ்கோர்ட் அட்கின்சன்

**இராபெர்ட் தெ’சுகார்ட் அட்கின்சன்** (*Robert d'Escourt Atkinson*, 11 ஏப்ரல் 1898 - 28 அக்டோபர் 1982) ஒரு பிரித்தானிய வானியலாளரும், இயற்பியலாளரும், கண்டுபிடிப்பாளரும் ஆவார்.
# இராபெர்ட் தெ’ஸ்கோர்ட் அட்கின்சன்

## வாழ்க்கை

அட்கின்சன் வேல்சிலுள்ள இராயாடர் என்ற நகரில் பிறந்தார். மான்செசுட்டர் இலக்கணப் பள்ளியில் படித்து ஆக்சுபோர்டு பல்கலைக்கழகத்தில் 1922 இல் இயற்பியல் பட்டம் பெற்றார். பிறகு கிளாரண்டனாய்வகத்தில் பணிபுரிந்தார். பின்னர் கோட்டிங்டன் பல்கைக்கழகத்தில் சேர்ந்து 1928இல் இயற்பியலில் முனைவர் பட்டம் பெற்றார். நியூ செர்சியில் உள்ள இரட்கர்சுப் பல்கலைக்கழகத்தில் 1929 முதல் 1937 வரை கல்வி பயிற்றுவித்தார். பிறகு அரசு கிரீன்விச் வான்காணகத்தில் தலைமை உதவியாளராகப் பணிபுரிந்தார். அவர் 1964இல் இரட்ஜெர்சில் பேராசிரியர் ஆனதும் கிரீன்விச்சில் பணிபுரிவதை நிறுத்தினார். 1979இல் பணி விடை பெற்றார்.
# இராபெர்ட் தெ’ஸ்கோர்ட் அட்கின்சன்

## பணி

அட்கின்சன் 1929இல் பிரிட்சு அவுட்டர்மேன்சுடன் ஒருங்கிணைந்து காமோவின் குவையத் துளைத்தல் கோட்பாட்டை விண்மீன்களின் அணுக்கரு இணைவு நிகழ்வுக்குப் பயன்படுத்தினார். இவ்விருவரும் ஐன்ஸ்டைனின் பொருண்மை-ஆற்றல் சமமை வாய்பாட்டின்படி இலேசான அணுக்கருக்கள் போதுமான ஆற்றலை உண்டாக்கும் என்றும் அதனால் தொடர்பிணைவு நிகழ்வுகள் வழியாக எடைமிகுந்த அணுக்கருக்கள் உண்டாகமுடியும் என்றும் எடுத்துக் காட்டினர். இவர்களது படிமங்கள் பின்னால் வந்த CNO சுழற்சியை ஒத்தன. என்றாலும் அப்போது அனைத்து விண்மீன்களும் நீரகத்தால் ஆகியவை எனக் கருதப்பட்டதால் இந்தக் கோட்பாடு உடனடியாக ஏற்கப்படவில்லை. அட்கின்சன் மீண்டும் 1930களில் இந்தக் கோட்பாட்டைப் பற்றி எழுதி, உயர்பொலிவு விண்மீன்கள் குறுகிய வாழ்நாள் உடையனவாக அமையவேண்டும் என்றார். மேலும் அவர் புடவியெங்கும் விரவியுள்ள தனிமங்கள் விண்மீன்களில் நிகழும் அணுக்கருப் பிணைவுவினையால் உருவாகியவையே என முன்மொழிந்ததோடு, வெண்குருளை விண்மீன்கள் மின்னிட அணுக்கரு வாயிலின் ஆற்றலேதும் தேவையில்லை என்றும் கூறினார்.
# இராபெர்ட் தெ’ஸ்கோர்ட் அட்கின்சன்

## மதிப்புகள்

- அரசு வானியற் கழகம், அரசு கலமோட்டல் நிறுவனம் ஆகியவற்றில் ஆய்வுறுப்பினர்,
- அரசு வானியற் கழகத்தின் எடிங்டன் விருது உடுக்கணவெளி அணுக்கருப் பிணைவுக்காக இவருக்குத் தரப்பட்டது (1960),
- சிறுகோள் "1827 அட்கின்சன்" இவரது நினைவாகப் பெயரிடப்பட்டுள்ளது.
# மாசாணியம்மன் கோயில்

**மாசாணியம்மன் கோயில்** (ஆங்கிலம்: 'Masani Amman) தமிழ்நாட்டில் கோயம்புத்தூர் மாவட்டம் பொள்ளாச்சி அருகே அமைந்துள்ள ஓர் அம்மன் கோயிலாகும். இந்த அம்மன் "மாசாணி தேவி" என்று வட இந்தியர்களால் அழைக்கப்படுகிறார். இக் கோயில் இந்தியாவிலுள்ள ஆனைமலை, பொள்ளாச்சியில் உள்ளது.  
பொள்ளாச்சியிலிருந்து தென்-மேற்கு திசையில் 24 கி.மீ. தொலைவில், மாசாணி அம்மன் கோயில் அமைந்துள்ளது. இது ஆனைமலை மாசாணி அம்மன் கோயில் எனவும் அழைக்கப்படுகிறது. ஆனைமலைக் குன்றின் அடிவாரத்தில் ஆழியாறு சங்கமிக்கும் இடத்தில் இக்கோயில் உள்ளது. இக் கோயிலின் பின்புலமாக ஆனைமலைக் குன்றின் பசுமையினைக் காணலாம்.  
இக்கோயிலின் பிரதான தெய்வமாக மாசாணி அம்மன் சன்னதி உள்ளது. இங்குள்ள மாசாணி அம்மன் சிலை படுத்த வாக்கில் உள்ளது. அம்மனின் தலை முதல் பாதம் வரை 15 அடி நீளம் ஆகும். இக் கோயிலில் உள்ள முக்கியமான பிற சன்னதிகள் நீதிக்கல் மற்றும் மகா முனியப்பன் போன்றவை ஆகும். மாசாணியம்மனைச் சுற்றி வலம் வந்தால் தீராத வியாதிகளும் தீரும் என்கிற நம்பிக்கை மக்களிடம் காணப்படுகிறது.
# மாசாணியம்மன் கோயில்

## அமைப்பு

இக்கோயிலின் ராஜகோபுரம் வடக்கு நோக்கி உள்ளது. கோயிலுக்கு நான்கு வாயில்கள் உள்ளன. கருவறையின் கிழக்குப் பக்கத்தில் அம்மன் சுயம்புவாக உள்ளார். பேச்சியம்மனுக்கு தனி சன்னதி உள்ளது. கோயிலின் காவல் தெய்வமாக கும்ப முனீஸ்வரர் உள்ளார். கோயில் வளாகத்தில்துர்க்கை, மகிஷாசுரவர்த்தினி, சப்தமாதாக்கள், விநாயகர், கருப்பராயர், புவனேஸ்வரி, பைரவர் ஆகியோர் உள்ளனர்.
# மாசாணியம்மன் கோயில்

## மூலவர்

இக்கோயிலின் பிரதான தெய்வமாக மாசாணி அம்மன் சன்னதி உள்ளது. இங்குள்ள மாசாணி அம்மன் சிலை படுத்த வாக்கில் உள்ளது. அம்மனின் தலை முதல் பாதம் வரை 15 அடி நீளம் ஆகும். இக் கோயிலில் உள்ள முக்கியமான பிற சன்னதிகள் நீதிக்கல் மற்றும் மகா முனியப்பன் போன்றவை ஆகும். மாசாணியம்மனைச் சுற்றி வலம் வந்தால் தீராத வியாதிகளும் தீரும் என்கிற நம்பிக்கை மக்களிடம் காணப்படுகிறது..
# மாசாணியம்மன் கோயில்

## விழாக்கள்

இக்கோயிலில் மிகச்சிறப்பு பெற்ற விழாவாக பூக்குண்டம் இறங்கும் விழா எனப்படும் தீமிதித்திருவிழா நடைபெறுகிறது. அதிக எண்ணிக்கையிலான பக்தர்கள் இவ்விழாவில் கலந்துகொள்கின்றனர்.
# சுபலன்

**சுபலன்** என்பவன் மகாபாரத இதிகாசத்தில் வரும் ஒரு கதை மாந்தராவார். சுபலன் காந்தார நாட்டின் மன்னன். (இந்நாடு தற்போது ஆப்கானிஸ்தானில் ஒரு முக்கிய நகராக உள்ளது.) இவரின் மகன் சகுனி. சிவபக்தையான காந்தாரி இவரது மகள். பீஷ்மர் சுபலனின் காந்தார தேசம் சென்று, இரு கண் பார்வையற்ற திருதராட்டிரனுக்கு மணமுடிக்க காந்தாரியை பெண் கேட்க, சுபலன் மறுத்த போதிலும், காந்தாரி தானே முன்வந்து கண்களில் துணியைக் கட்டிக் கொண்டு, திருதராட்டிரனை மணம் முடிக்க ஒப்புக் கொண்டாள்.
# உலக சுற்றுச்சூழல் நாள்

**உலக சுற்றுச்சூழல் நாள்** (*World Environment Day*, WED) ஐக்கிய நாடுகள் அவையால் ஆண்டுதோறும் சூன் 5 ஆம் நாள் புவிக்கோளையும் அதன் இயற்கையையும் காப்பாற்றத் தேவைப்படும் சுற்றுச்சூழல் செயல்பாட்டைப் பற்றிய நேரடியான உலகளாவிய விழிப்புணர்வை ஏற்படுத்தக் கொண்டாடப்படுகிறது. இது ஐக்கிய நாடுகள் அவையின் பொதுச் சபையால் 1972 ஆம் ஆண்டில் ஆரம்பித்து வைக்கப்பட்டது. இச் சபையின் சார்பில் இந்நாளின் கொண்டாட்டங்களுக்குப் பொறுப்பாக ஐக்கிய நாடுகள் சூழல் திட்டம் (UNEP) செயற்படுகின்றது. உலகிலுள்ள நூற்றுக்கு மேற்பட்ட நாடுகளில் இது தொடர்பான நிகழ்வுகள் நடைபெற்றாலும், ஒவ்வோர் ஆண்டிலும், முதன்மைக் கொண்டாட்டத்துக்கான இடமாக ஒரு இடம் தெரிவு செய்யப்படுவதும் வழக்கமாக உள்ளது.
# உலக சுற்றுச்சூழல் நாள்

## நோக்கம்

சுற்றுச்சூழலின் முக்கியத்துவம் கடந்த சில பத்தாண்டுகளாகவே உலகம் முழுவதிலும் உணரப்படுகின்ற ஒன்றாக இருந்து வருகின்றது. மனித நடவடிக்கைகளால் சூழலில் ஏற்பட்டுவரும் விரும்பத் தகாத மாற்றங்களும், அதனால் ஏற்படுகின்ற பாதகமான விளைவுகளும், இது தொடர்பாக நடவடிக்கைகளை எடுக்கவேண்டிய கட்டாயத்தை ஏற்படுத்தியுள்ளன. உலக சூழல் தின நிகழ்வுகளின் முக்கியமான நோக்கம், உலகம் தழுவிய அளவில் சூழலின் முக்கியத்துவம் பற்றிய உணர்வை ஏற்படுத்துவதும், அரசியல் மட்டத்தில் கவனத்தை ஈர்த்து, உரிய நடவடிக்கைகளை எடுப்பதற்குத் தூண்டுவதுமாகும்.  
நீதியான, தாங்குநிலை சார்ந்த வளர்ச்சியை ஏற்படுத்துவதில் மக்கள் தங்கள் நேரடியான பங்களிப்பைச் செலுத்துவதற்கு அவர்களை ஊக்குவித்தல், சூழல் தொடர்பான விடயங்களில், மக்களுடைய மனப்போக்கில் மாற்றத்தை ஏற்படுத்துவதற்கு முக்கிய பங்காற்ற வேண்டிய பொறுப்பு சமுதாயங்களுக்கு உண்டு என்ற புரிந்துணர்வை உருவாக்குதல், பாதுகாப்பானதும்,வளமுள்ளதுமான எதிர்காலத்தை பல்வேறு நாடுகளிலும் வாழுகின்ற மக்கள் பெற்றுக்கொள்வதை உறுதி செய்வதற்காகக் கூட்டு முயற்சிகளில் ஈடுபடுவதை ஊக்குவித்தல் ஆகிய நடவடிக்கைகளை இந்த நிகழ்வுகள் அடிப்படையாகக் கொண்டுள்ளன.
# உலக சுற்றுச்சூழல் நாள்

## வரலாறு

இது ஐநாவின் பொது அவையினால் 1972 ஆம் ஆண்டில் மனித சூழலுக்கான ஐநா மாநாடு நடத்தப்பட்டது. இந்த மாடாட்டின் தொடக்க நாளான சூன் 5 ஐ உலக சுற்றுச் சூழல் நாளாக ஐ.நா சபையால் அனுசரிக்கபடுகிறது.
# உலக சுற்றுச்சூழல் நாள்

## உலகச் சுற்றுச்சூழல் நாள் நிகழ்ச்சிகள்

பணியிடத்தில் ஆற்றல் பயன்பாட்டைக் குறைக்க தனி ஒவ்வொருவருக்கும் ஊக்கமூட்ட 2007இல் இருந்து சிங்கப்பூரில் சூழல் செயற்பாட்டு நாள் கொண்டாடப்பட்டு வருகிறது.  
2015 சூன் 5ஆம் நாளன்று இந்தியப் பிரதமர் நரேந்திர மோதி புதுதில்லி, பந்தயச் சாலை, 7ஆம் எண்ணிட்ட தம் இல்லத்தில் ஒரு மரக்கன்றை நட்டார்.
# உலக சுற்றுச்சூழல் நாள்

## உலகச் சுற்றுச்சூழல் நாள் பாடல்

"புவிப் பண்" அபே கே என்பவரால் எழுதப்பட்டு 2013 சூன் மாதத்தில் உலக சுற்றுச்சூழல் நாளை முன்னிட்டு இந்திய அமைச்சர்கள் கபில் சிபல், சசி தரூர் ஆகியோரால் புதுதில்லியில் வெளியிடப்பட்டது. ஐநா பொது அவையின் அலுவல் மொழிகளான அரபு, சீனம், ஆங்கிலம், பிரெஞ்சு, உருசியம், எசுப்பானியம் ஆகிய ஆறு மொழிகளில் புவியின் பாடல் வெளியிடப்பட்டுள்ளது. அவற்றைவிட இந்தி, நேபால மொழிகளிலும் வெளியிடப்பட்டுள்ளது.
# உலக சுற்றுச்சூழல் நாள்

## கருப்பொருள்கள்

ஒவ்வோராண்டும் உலகச் சுற்றுச்சூழல் நாளுக்கும் ஒரு தனியான முழக்கத்தைத் தேர்ந்தெடுத்து கொண்டாடப்பட்டது.இந்த முழக்கங்களைப்போலவே ஒவ்வொரு நிகழ்ச்சிக்கும் ஒரு கருப்பொருளும் உண்டு. 2009-2015 வரை பரப்பிய கருப்பொருள்கள் கீழே தரப்பட்டுள்ளன.
# உலக சுற்றுச்சூழல் நாள்

## கருப்பொருள்கள்

### 2015

’ஏழு பில்லியன் கனவுகள்;ஒரே கோள்; விழிப்போடு நுகர்’.
# உலக சுற்றுச்சூழல் நாள்

## கருப்பொருள்கள்

### 2014

கருப்பொருள்:-'சிறு தீவுகளும் காலநிலை மாற்றமும்',  
முழக்கம்:-'குரலை உயர்த்து, கடல் மட்டத்தையல்ல.
# உலக சுற்றுச்சூழல் நாள்

## கருப்பொருள்கள்

### 2013

.]]
, உக்ரைன்]]
, கோன்சோ நகரில் மரநாட்டு நிகழ்வு.]]  
2013இன் கருப்பொருள் *சிந்தி. உண். சேமி.*  
பரப்புரை ஒவ்வோராண்டும் பேரளவில் வீணாக்கப்படும் உணவுப் பொருள்களின்பால் கவனத்தைக் குவித்தது. இந்த உணவு சேமிக்கப்பட்டால்,ஏராளமானோர்க்கு உணவு வழங்கி கரிமக் கால்தடத்தையும் குறைக்கமுடியும். உணவுப் பொருளை விரயமாக்கும் வாழ்முறைமை உள்ள நாடுகளின்பால் குறிப்பான கவனம் திருப்பப்பட்டது. உலகளாவிய உணவு விளைச்சலால் சூழலின் மீது ஏற்படும் ஒட்டுமொத்தத் தாக்கத்தைக் குறைக்க மக்கள் உண்ண விரும்பும் உணவின் தேர்வை அறிவிக்கும் உரிமையைப் பெறவைக்கும் குறிக்கோளையும் முன்வைத்தது.  
இந்த கருப்பொருள் மக்களை தம் செயல்பாடுகளையும் வாழ்க்கைப்பாணியையும் சீர்தூக்கிப் பார்த்து பசுமைப் பொருளாதாரத்தில் அவை எப்படி பொருந்துகின்றன எனக் கருதுமாறு கேட்டுக்கொள்ளச் செய்கிறது. இந்த ஆண்டின் விழாக்கலை விருந்தோம்பிய நாடு பிரேசில் அகும்.
# உலக சுற்றுச்சூழல் நாள்

## கருப்பொருள்கள்

### 2010

'பல உயிரினங்கள்; ஒரேகோள்; ஒரே எதிகாலம்.', என்பதே 2010இன் கருப்பொருள்.  
2010 உலக உயிர்ப்பன்மைய ஆண்டாகக் கொண்டாடப்பட்டது. சமுதாய நிகழ்ச்சிகள், மேடைஇசைக் கொண்டாட்டங்கள் என பல்லாயிரம் செயற்பாடுகள் உலகளாவிய நிலையில் மேற்கொள்ளப்பட்டன. இந்த ஆண்டின் நிகழ்ச்சியை [[ருவாண்டா முன்னின்று நடத்தியது.
# உலக சுற்றுச்சூழல் நாள்

## கருப்பொருள்கள்

### 2009

2009இன் உலகச் சுற்றுச்சூழல் நாளின் கருப்பொருள் || 'உன்கோள் உன்னைக் கேட்கிறது – காலநிலை மாற்றத்தை மாற்ற இணை ', உலகச் சுற்றுச்சூழல் நாள் பாடலாக மைக்கேல் ஜாக்சனின் ’புவிப் பாடல்’ அறிவிக்கப்பட்ட்து. '.இது மெக்சிகோவில் நடத்தப்பட்டது..